Title: Ranjeni vuk
First published: 2006
Description: Luka Vuk, 1999-a godina, bombardovanje, Jugoslavija, Cirih. To su polazne tačke ovog romana, koji se na nov način bavi užasnom nepravdom koja se tada odigravala. Bombardovanje se prati na televiziji u Švajcarskoj i pozadina je dogadjaja u romanu, pozadina sazdana od nevidljivog, ljigavog sistema laži, koji je sveprisutan, koji prebacuje odgovornost na drugog. 
Roman se brzo čita, radnja se brzo odvija, hodamo jednim drugacijim Cirihom, nismo ga takvog ranije znali, sa njegovim grafitima i ne uvek prijatnim mirisima, hodamo gradom u kome su se sreli Srbi i Albanci, svako na svojoj strani, a “zadah rata sa Balkana se oseća na švajcarskim ulicama”. Pratimo opasne situacije u koje upada glavni junak Vuk, proklet, privlačan, pravdoljubiv, ponosan, Vuk susreće mnostvo drugih likova, dosta žena, Barbaru, medju njima, spisateljicu, zanimljivu i enigmatičnu, čitamo njenu priču u priči, koja se upliće u Lukinu. 
Ovo je žestoka, strastvena knjiga sa mirisom Dunava, sa ukusom osvete, sa sećanjem na najsvežije ratove, u kojoj su svi junaci uvučeni u balkanski vrtlog, u kojoj obitavaju divlje duše, plaćeni novinari, dileri droge, svi u nezaustavljivom, viševekovnom krugu pokolja - ljudi traže jedni druge, gone jedni druge. 
“Ranjeni vuk” je roman o našem svetu u belom svetu, koji se zaista na evropskim trgovima, protestvujući protiv bombardovanja, i upoznavao i vezivao, o tome šta otkrivaju krajevi ciriških kafanskih stolnjaka, o mračnim ulicama, o besu koji je isplivao, o racionalnom i iracionalnom). Glavni lik, u tom krugu, teško pronalazi dobre strane Stare Dame, Evrope (kojih itekako ima), a u nekim trenucima i sve što je preživeo i zaboravlja, zato što, verovatno, podsvesno to i želi. 
Ovo je jedan filmičan, zanimljiv roman, za koga je možda najbitinije reći da je jedan od onih knjiga u kojima se jasno oseća kako autor krvari. 
Ana Atanasković
LC classification: PG1420.22.U37 R36 2006